CELEX: 32016D2322
Language: mt
Date: 2016-12-19 00:00:00
Title: Deċiżjoni ta' Implimentazzjoni tal-Kummissjoni (UE) 2016/2322 tad-19 ta' Diċembru 2016 dwar il-format tad-dikjarazzjoni tat-tlestija tar-riċiklaġġ tal-bastiment meħtieġa skont ir-Regolament (UE) Nru 1257/2013 tal-Parlament Ewropew u tal-Kunsill dwar ir-riċiklaġġ tal-bastimenti (Test b'rilevanza għaż-ŻEE )

20.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 345/117
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2016/2322
      tad-19 ta' Diċembru 2016
      dwar il-format tad-dikjarazzjoni tat-tlestija tar-riċiklaġġ tal-bastiment meħtieġa skont ir-Regolament (UE) Nru 1257/2013 tal-Parlament Ewropew u tal-Kunsill dwar ir-riċiklaġġ tal-bastimenti
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1257/2013 tal-Parlament Ewropew u tal-Kunsill tal-20 ta' Novembru 2013 dwar ir-riċiklaġġ tal-bastimenti u li jemenda r-Regolament (KE) Nru 1013/2006 u d-Direttiva 2009/16/KE (1), u b'mod partikolari l-punt (b) tal-Artikolu 13(3) tiegħu,
      Billi:
      
                  (1)
               
               
                  Ir-Regolament (UE) Nru 1257/2013 jistabbilixxi rekwiżiti għall-kumpaniji tar-riċiklaġġ tal-bastimenti, għall-faċilitajiet tar-riċiklaġġ tal-bastimenti u għall-operaturi tal-faċilitajiet tar-riċiklaġġ tal-bastimenti fir-rigward tar-riċiklaġġ tal-bastimenti li jtajru l-bandiera ta' Stat Membru tal-Unjoni.
               
            
                  (2)
               
               
                  Skont l-Artikolu 13(2)(c) tar-Regolament (UE) Nru 1257/2013, l-operatur ta' faċilità għar-riċiklaġġ tal-bastimenti, fi żmien 14-il ġurnata mid-data tar-riċiklaġġ totali jew parzjali skont il-pjan għar-riċiklaġġ tal-bastiment, għandu jibgħat dikjarazzjoni tat-tlestija lill-amministrazzjoni li tkun ħarġet iċ-ċertifikat ta' bastiment lest għar-riċiklaġġ rigward il-bastiment. Il-format tad-dikjarazzjoni tat-tlestija għandu jkun konsistenti mal-Appendiċi 7 tal-Konvenzjoni Internazzjonali dwar ir-Riċiklaġġ ta' Bastimenti li jkun Sikur u li Jħares l-Ambjent adottata f'Ħong Kong fil-15 ta' Mejju 2009 (il-“Konvenzjoni ta' Ħong Kong”).
               
            
                  (3)
               
               
                  Skont l-Artikolu 3(6) tar-Regolament (UE) Nru 1257/2013, “riċiklaġġ tal-bastimenti” ifisser attività ta' żarmar komplet jew parzjali ta' bastiment. Għalhekk, fil-każ ta' żarmar parzjali hija meħtieġa dikjarazzjoni tat-tlestija tar-riċiklaġġ. Il-format tad-dikjarazzjoni tat-tlestija jirreferi għal faċilità waħda ta' riċiklaġġ tal-bastimenti. Fil-każ ta' żarmar ta' bastiment wieħed li jkun qed iseħħ f'diversi faċilitajiet, hija meħtieġa dikjarazzjoni separata tat-tlestija għal kull faċilità involuta fil-proċess.
               
            
                  (4)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tar-Regolament dwar ir-Riċiklaġġ tal-Bastimenti stabbilit bl-Artikolu 25 tar-Regolament (UE) Nru 1257/2013,
               
            ADOTTAT DIN ID-DEĊIŻJONI:
      Artikolu 1
      Id-dikjarazzjonijiet tat-tlestija tar-riċiklaġġ tal-bastiment meħtieġa skont l-Artikolu 13(2)(c) tar-Regolament (UE) Nru 1257/2013 għandha tikkonforma mal-format stabbilit fl-Anness ta' din id-Deċiżjoni.
      Artikolu 2
      Din id-Deċiżjoni tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
      
         Magħmul fi Brussell, id-19 ta' Diċembru 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 330, 10.12.2013, p. 1
      
      
         ANNESS
         
            
         Test ta 'immaġni
         
            DIKJRAZZJONI TAT-TLESTIJA TAR-RIĊIKLAĠĠ TA’ BASTIMENT
            skont ir-Regolament (UE) Nru 1257/2013 tal-Parlament Ewropew u tal-Kunsill dwar ir-riċiklaġġ tal-bastimenti
            Dan id-dokument huwa dikjarazzjoni tat-tlestija tar-riċiklaġġ ta’ bastiment għal
            (Isem il-bastiment meta daħal għar-riċiklaġġ/fil-waqt tad-dereġistrazzjoni)
            Dettalji tal-bastiment meta jkun daħal għar-riċiklaġġ
            In-numru jew l-ittri distintivi
            Il-port tar-reġistrazzjoni
            It-tunellaġġ gross
            In-numru tal-IMO
            L-isem u l-indirizz ta’ sid il-bastiment
            In-numru tal-identifikazzjoni tas-sid irreġistrat mal-IMO
            In-numru tal-identifikazzjoni tal-IMO tal-kumpanija
            Id-data tal-kostruzzjoni
            DAN JIKKONFERMA LI:
            Il-bastiment ġie rriċiklat skont il-pjan għar-riċiklaġġ tal-bastiment u skont ir-Regolament (UE) Nru 1257/2013 fi
            (L-isem tal-faċilità awtorizzata għar-riċiklaġġ tal-bastimenti u fejn tinsab)
            u li r-riċiklaġġ tal-bastiment skont ir-Regolament (UE) Nru 1257/2013 tlesta fid-data:
            (jj/xx/ssss)
            (Data tat-tlestija)
            Maħruġa fi
            (Post tal-ħruġ tad-dikjarazzjoni tat-tlestija)
            fid-data (jj/xx/ssss))
            (Data tal-ħruġ)
            (Firma tal-operatur jew tar-rappreżentant awtorizzat tal-faċilità għar-riċiklaġġ tal-bastimenti)